CELEX: 32015D0209
Language: da
Date: 2014-11-10 00:00:00
Title: Rådets afgørelse (EU) 2015/209 af 10. november 2014 om undertegnelse på Den Europæiske Unions vegne og midlertidig anvendelse af aftalen om videnskabeligt og teknologisk samarbejde mellem Den Europæiske Union og Færøerne, hvorved Færøerne associeres til Horisont 2020 — rammeprogrammet for forskning og innovation (2014-2020)

11.2.2015   
            
            
               DA
            
            
               Den Europæiske Unions Tidende
            
            
               L 35/1
            
         RÅDETS AFGØRELSE (EU) 2015/209
   af 10. november 2014
   om undertegnelse på Den Europæiske Unions vegne og midlertidig anvendelse af aftalen om videnskabeligt og teknologisk samarbejde mellem Den Europæiske Union og Færøerne, hvorved Færøerne associeres til Horisont 2020 — rammeprogrammet for forskning og innovation (2014-2020)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 186, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Horisont 2020 — rammeprogrammet for forskning og innovation (2014-2020) (»Horisont 2020«) blev fastlagt ved Europa-Parlamentets og Rådets forordning (EU) nr. 1291/2013 (1) for perioden fra den 1. januar 2014 til den 31. december 2020.
            
         
               (2)
            
            
               Den 18. marts 2014 bemyndigede Rådet Kommissionen til at indlede forhandlinger på Unionens vegne med Færøerne med henblik på at indgå en aftale om videnskabeligt og teknologisk samarbejde mellem Den Europæiske Union og Færøerne, hvorved Færøerne associeres til Horisont 2020.
            
         
               (3)
            
            
               Disse forhandlinger er blevet afsluttet med et godt resultat, og aftalen om videnskabeligt og teknologisk samarbejde mellem Den Europæiske Union og Færøerne, hvorved Færøerne associeres til Horisont 2020 — rammeprogrammet for forskning og innovation (2014-2020) (»aftalen«) bør undertegnes og anvendes midlertidigt indtil afslutningen af procedurerne for dens indgåelse —
            
         VEDTAGET DENNE AFGØRELSE:
   Artikel 1
   Undertegnelsen på Unionens vegne af aftalen om videnskabeligt og teknologisk samarbejde mellem Den Europæiske Union og Færøerne, hvorved Færøerne associeres til Horisont 2020 — rammeprogrammet for forskning og innovation (2014-2020), godkendes herved med forbehold af indgåelse af nævnte aftale.
   Teksten til aftalen er knyttet som bilag til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
   Artikel 3
   Aftalen anvendes midlertidigt fra den 1. januar 2014, indtil afslutningen af procedurerne for dens indgåelse.
   Artikel 4
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 10. november 2014.
      
         
            På Rådets vegne
         
         M. MARTINA
         
            Formand
         
      
   
   
      (1)  Europa-Parlamentets og Rådets forordning (EU) nr. 1291/2013 af 11. december 2013 om Horisont 2020 — rammeprogram for forskning og innovation (2014-2020) og om ophævelse af afgørelse nr. 1982/2006/EF (EUT L 347 af 20.12.2013, s. 104).